САОПШТЕЊА ВЕЗАНА ЗА УЧЕНИКЕ

Поштована децо,

у жељи да наставни рад учинимо мање опасним по све нас који се налазимо у школи, да безбедност и здравље свих нас буде на првом месту, молимо Вас да све препоруке које будете добили поштујете максимално, указујете на пропусте које уочите а тичу се ваше безбедности и очувања здравља, указујете и вашим друговима и другарицама на поштовању прописаних мера како би смо безбедно извршавали све постављене задатке.

1. Свако од ученика ко има респираторне проблеме, кијање, кашаљ, повишену температуру, бол у грлу, мишићну бол која није настала као последица физичких активности, главобољу, губитак чула мириса и укуса, не долази у школу, већ се јавља изабраном лекару. Родитељ је у обавези да разредног старешину упозна са тренутном ситуацијом свог детета.
2. Родитељи доводе своје дете до главне улазне капије и ту их преузима дежурни наставник.
3. Свако од ученика од тренутка проласка улазне капије до тренутка уласка у учионицу и седења на свом месту мора да носи маску.
4. У учионици је најстрожије забрањено трчање, скакање, ввриштање, гласно певање, као и прилазак другој деци без коришћења маске.
5. На улазу у школу (улаз са стране спортских игралишта) ученици пролазе дезобаријеру на којој морају да обришу ноге, а помоћни радник сваком ученику прска руке дезинфекционим средством или 70% алкохолом.
6. Након уласка у школу и приликом кретања кроз заједничке просторије (хол, ходник, ВЦ) увек се крећите у смеру стрелице које обележавају правац кретања (увек иди десном страном) и држећи физичку дистанцу- растојање од 1,5 до 2 метра.
7. Часови трају 30 минута. Пауза између часова је 5 минута, а између другог и трећег часа у свакој смени је 15 минута. Та пауза се користи за ужинање.
8. Ужина се доноси од куће или се узима у школу. Нема изласка на хол или ходнике у време трајања ужине. Ућеник ужинује или у учионици на свом месту или у дворишту школе уз поштовање прописаног растојања.
9. Од уласка у школу па све време док траје настава ученик не сме да напусти школу и школско двориште. Због тога је потребно да се ужином снабдете на време.
10. Ученици који примају ужину коју организује школа примају ужину у својој учионици.
11. Ученик може ужину да понесе и од куће.
12. Најстрожије се забрањује груписање ученика, као и било какво кретање у заједничким просторијама школе, сем потребе за коришћење ВЦ-а без коришћења заштитне маске.
13. У свакој учионици и у ВЦ-има на спрату и приземљу биће постављени дозери са течним сапуном. Руке перите у складу са упутством Кризног штаба.
14. Руке обавезно перите пре ужинања и након употребе тоалета.
15. Сав отпад који направите несмете никако да остављате у клупе или бацате на под учионице, хола, ВЦ-а, већ директно носите у корпу.
16. Уколико је неко од чланова породице на болничком лечењу у ковид болници или се налази у самоизолацији, ученик не долази у школу већ време проводи кући, а наставу прати он лине у трајању од 14 дана. О насталим променама родитељи су у обавези да **ХИТНО** обавесте разредног старешину.
17. Уколико код неког од ученика дође до погоршање здравственог стања, исти се упућује у изолациону собу (простор поред главног улаза за децу у школу) све до доласка родитеља.

У циљу поштовања наведених пропоиса, несметаног и безбедног процеса одвијања наставе, уз уважавање личности других који деле наш заједнички простор у школи, а све због избегавања споровођења казнених одредби, молим све ученике и њихове родитеље, као и запослене у школи да поштују напред наведене обавезе у циљу очувања здравља свих нас.

 Унапред Вам се захваљујем!

Наведени материјал се налази на сајту школе: [www.ossvetisavavhan.edu.rs](http://www.ossvetisavavhan.edu.rs)

|  |  |  |
| --- | --- | --- |
|  | 1 СМЕНА | 2 СМЕНА |
|  | ПРВА ГРУПА | ПРВА ГРУПА | ДРУГА ГРУПА |
| 1. | **800 – 830** | **1250 – 1320** | **1550 – 1620** |
| *ОДМОР* | *5 мин* | *5 мин* | *5 мин* |
| 2. | **835 – 905** | **1325 – 1355** | **1625 – 1655** |
| *ОДМОР* | *20 мин* | *20 мин* | *20 мин* |
| 3. | **925 – 955** | **1415 – 1445** | **1715 – 1745** |
| *ОДМОР* | *5 мин* | *5 мин* | *5 мин* |
| 4. | **1000 – 1030** | **1450 – 1520** |  |
| *ОДМОР* | *10 мин* | **30мин** |  |
| 5. | **1040 – 1145** |  |
| ОДМОР | *5 мин* |
| 6. | **1150 – 1220** |
| ОДМОР | **30мин** |